armvectores/hy_wikipedia_2023 huggingface dataset:
Անդրե Պիտեր

Անդրե Ջեյմս Պիտեր (հուն․՝ Πήτερ Άντρε), ճանաչված որպես Անդրե Պիտեր (փետրվարի 27, 1973(1973-02-27), Ռոյալ Լիմինգթոն Սպա, Ուորիքշիր, Անգլիա, Միացյալ Թագավորություն), հույն կիպրացի երգիչ, երգահան, բիզնեսմեն և հեռուստատեսային անձ։ Հատկապես հայտնի դարձավ «Խորհրդավոր աղջիկ» և «Ֆլավա» սինգլներով. հիմնականում Մեծ Բրիտանիայում։


== Կենսագրություն ==
Անդրեն ծնվել է 1973 թվականի փետրվարի 27-ին, Անգլիայի մայրաքաղաք Լոնդոնի Հարոու արվարձանում։ Ծնողները եղել են հույն կիպրացիներ։ 6 տարեկան հասակում ընտանիքի հետ տեղափոխվել է Ավստրալիա։ Այնտեղ բնակվել են Քուինսլենդ (նահանգ)-ի Գոլդ Քոսթ քաղաքում։ 1989 թվականին, 16 տարեկան հասակում մասնակցել է Հեյ հեյ Շաբաթ է վարիետե հեռուստաշոուին։ Հաճախել է Գոլդ Քոսթի Բենովայի անվան ավագ դպրոց։ Ժամանակավոր եղել է Եհովայի վկաներից։ 2005 թվականի սեպտեմբերի 10-ին ամուսնացել է երգչուհի Քեթի Պրաիսի հետ, նրանք ունեցել են 2 զավակ, առաջնեկը ` տղան 2005 թվականին և երկրորդ զավակը` աղջիկը 2007 թվականին։ Կնոջ հետ ITV2 անգլիական ալիքում վարել է հաղորդում, որը կոչվել է Katie & Peter։ Սակայն Անդրեն պաշտոնապես ամուսնալուծվեց կնոջից 2009 թվականի սեպտեմբերի 8-ին։ 2012 թվականին ամուսնանում է Էմիլի Մաքդոնագի հետ, և 2014 թվականի հունվարի 7-ին ծնվում է նրա երրորդ երեխան՝ Ամելիան ։ Նույն թվականին հրապարակեց իր նոր սինգլը Kid, Պարոն պիբոդին և Շերմանը մուլտֆիլմի համար։ Հետագայում սինգլը ներառվեց Մեծ Գիշեր ալբոմի մեջ։ Անդրեն վարել է մի շարք բրիտանական նախագծեր, նկարահանվել ավելի քան 10 ֆիլմում։


== Ծանոթագրություններ ==
Դրեց (Բրանդենբուրգ)

Դրեց  (գերմ.՝ Dreetz (Brandenburg)), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Նոյշտադի կառավարմանը։ Բնակչությունը կազմում է 1206 մարդ (ըստ 2010 թվականի դեկտեմբերի 31-ի)։ Տարածքը կազմում է 64,43 կմ²։ Պաշտոնական կոդ՝ 12 0 68 109։


== Ծանոթագրություններ ==


== Արտաքին հղումներ ==
Պաշտոնական էջ
Ուռենի ճիպոտանման

Ուռենի ճիպոտանման (լատ.՝ Salix viminalis), ուռազգիների ընտանիքի, ուռենի ցեղի բույս։


== Նկարագրություն ==
Տերևաթափ թուփ է՝ 5֊6, երբեմն՝ 8֊10 մետր բարձրությամբ։ Երրտասարդ ընձյուղները մոխրաթավշապատ են կամ գրեթե մերկ, բազմամյաները՝ ամբողջովին մերկ։ Մերկ բնափայտը ակոսիկներ չունի։ Բողբոջները երկարավուն-ձվաձև են, սեղմված, կեռիկավոր գագաթով, դեղին կամ կարմրագորշավուն, մոխրագույն մազմզուկապատ, 3֊5 միլիմետր երկարությամբ։ Տերևակիցը նեղ նշտարաձև է, երկար-սրածայր, գեղձիկա-ատամնաեզրը՝ վաղ թափվող։ Տերևները գծանշտարաձև են, 15֊20 սմ երկարությամբ և 0,3֊2,4 սմ լայնությամբ, սրածայր, ամբողջական՝ ոլորված եզրերով, ալիքաձև, երբեմն՝ ատամնաեզր, վերևի կողմից մուգ դեղնականաչ, մերկ կամ ծածկված սպիտակ մազմզուկներով, ներքևից՝ արծաթափայլ, գլխավոր ջղերի ուղղությամբ մազմզուկապատ։ Կատվիկները հասնում են 3֊4, պտղաբերելիս՝ մինչև 6 սմ երկարության, գլանաձև են։
Ծաղկում է մարտ-ապրիլ ամիսներին, պտուղները հասունանում են ապրիլ-մայիսին։
Կտրոնները հեշտությամբ են արմատակալում։


== Տարածվածություն ==
Բնական պայմաններում տարածված է Կովկասում, Ռուսաստանի եվրոպական մասում, Սիբիրում, հեռավոր Արևելքում, Հարավային և Միջին Եվրոպայում, Սկանդինավիայում, Չինաստանում, Մոնղոլիայում, Հնդկաստանում։ Հայաստանի տարածքում հանդիպում է Ապարան-Հրազդանում, Վայքում, Սևանի ավազանում, որտեղ աճում է միջին և վերին լեռնային գոտիներում, առուների և գետերի ափերին։


== Կիրառություն ==
Միամյա ճյուղերը շատ ճկուն են, որի շնորհիվ օգտագործվում են կողովներ, զամբյուղներ գործելու համար։ Այդնպատակով հնուց մշակվելով, ներկայումս հայտնի են բազմաթիվ սորտեր ու այլատեսակներ։ Կեղևը պարունակում է 6֊14% տանիդներ, պիտանի է կոպիտ թել ստանալու համար։
Ամենուրեք օգտագործվում է թեք լանջերի ու ջրամբարների ափերի ձևավորման համար։ Խորհուրդ է տրվում մշակել որպես կենդանի ցանկապատ։


== Ծանոթագրություններ ==
Պատրիս Աբանդա

Պատրիս Աբանդա Էտոնգ (ֆր.՝ Patrice Abanda Etong, օգոստոսի 3, 1978(1978-08-03), Յաունդե, Կամերուն), կամերունցի ֆուտբոլիստ, պաշտպան։ Հանդես է եկել Կամերունի հավաքականում։ 1998 Ֆրանսիայում կայացած ֆուտբոլի աշխարհի առաջնության մասնակից, 2000 թվականին` Օլիմպիական չեմպիոն։


== Ակումբային կարիերա ==
Պատրիսն սկսել է իր ֆուտբոլային կարիերան «Տոններ» ֆուտբոլային ակումբում 1995 թվականին իր հայրենի Յաունդե քաղաքում։ Երեք տարի անց Աբանդան տեղափոխվել է հունական «Ապոլլոն» ակումբ, որը մասնակցում էր Հունաստանի լիգային։
2000 թվականին Պատրիկը պայմանագիր է կնքել չեխական «Սպարտա»-ի հետ։ 2000-2001 թվականներին կամերունցի ֆուտբոլիստը 10 խաղ է անցկացրել Չեխիայի ֆուտբոլի առաջնությունում, ապա 2001-2003 թվականներին եղել է «Սպարտա»յի պահեստային թիմի անդամ։ 2002 թ. Մարտի 12-ը Չեմպիոնների լիգայում անց է կացրել իր առաջին հանդիպումը` խաղալով «Ռեալ Մադրիդի» հետ հանդիպմանը։ 2003/04 մրցաշրջանում հիմնական կազմում մասնակցել է մեկ խաղի, որից հետո տեղափոխվել է «Դրնովիցե», որի կազմում 12 հանդիպման մասնակցելուց հետո միացել է «Տեպլիցե» ակումբին։
2006 թվականին Պատրիկը տեղափոխվել է ալբանական «Բեսա» ակումբ, որի կազմում մասնակցել է 29 հանդիպման։ 2006/07 մրցաշրջանի ավարտից հետո Աբանդան ավարտել է իր կարիերան։


== Կարիերան հավաքականում ==
1998 թվականին Կամերունի ազգային հավաքականի մարզիչ Կլոդ Լե Ռուան ընդգրկում է Պատրիսին Ֆրանսիայում անցկացվող ֆուտբոլի աշխարհի առաջնության հայտում։ Աբանան չի մասնակցում առաջնության որևէ խաղի, իսկ իր թիմը խմբային փուլից հետո դուրս է մնում պայքարից։
2000 թվականին Սիդնեյում կայացած Ամառային օլիմպիական խաղերի ժամանակ Պատրիսը խաղացել է Կամերունի օլիմպիական թիմի կազմում։ Նա մասնակցել է կամերունցիների անցկացրած բոլոր 6 հանդիպումներին, այդ թվում` իսպանացիների դեմ հանդիպմանը, որը կամերունցիները հաղթել են տուգանային հարվածներով։
Աբանդան խաղացել է ազգային հավաքականում` 2002 և 2006 թվականների Աշխարհի առաջնության ընտրական մրցաշարերում։ Ընդհանուր առմամբ, 9 խաղ է անցկացրել ազգային հավաքականի կազմում և դարձել մեկ գոլի հեղինակ։


== Ձեռքբերումներ ==
Կամերուն (օլիմպ.)Օլիմպիական չեմպիոն (1)։ 2000Սպարտա (Պրահա)Չեխիայի ֆուտբոլի առաջնություն (1)։ 2000/01


== Ծանոթագրություններ ==


== Արտաքին հղումներ ==
Աբանդայի վիճակագրությունը Չեխիայում
Իտանցա (գետ)

Իտանցա (ռուս.՝ Итанца), գետ Ռուսաստանում, հոսում է Բուրյաթիա հանարապետությունում, Մերձբալթյան շրջանում։ Գետաբերանը տեղակայված է Սելենգա գետի ափում 119 կմ հեռավորության վրա։ Գետի երկարությունը 85 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժակարե դուս Օմենս

Ժակարե դուս Օմենս (պորտ.՝ Jacaré dos Homens), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Բատալյայի գավառի կազմի մեջ։ Բնակչությունը կազմում է 6330 մարդ՝ 2005 թվականի տվյալներով։ Գրավում է 142,34 կմ2 տարածք։ Բնակչության խտությունը՝ 44,57 մարդ/կմ²։


== Պատմություն ==
Քաղաքը հիմնադրվել է 1900 թվականին։
Սիխալիձեեբի (Քեդայի շրջան)

Սիխալիձեեբի (վրաց.՝ სიხალიძეები), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քեդայից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 148 մարդ։


== Ծանոթագրություններ ==
Ցրտահարություն

Անվան այլ կիրառումների համար տե՛ս՝ Ցրտահարություն (այլ կիրառումներ)
Ցրտահարություն, բույսերի վեգետացիայի շրջանում ցերեկային դրական ջերմաստիճաններից հետո երեկոյան և գիշերային ժամերին օդի ջերմաստիճանի նվազում 0 °C-ից ցածր։ Ցրտահարությունները լինում են ուշ գարնանային և վաղ աշնանային։


== Ցրտահարության տեսակներ ==
Տարբերում են ցրտահարության 3 տեսակ, ադվեկտիվ՝ առաջանում է օդի սառը հոսանքների ներխուժման հետևանքով (որի դեմ պայքարելը գրեթե անհնար է), ճառագայթային՝ ուժեղ ճառագայթման հետևանքով հողի մակերևույթն արագ կորցնում է ջերմությունը. իջնում է 0 °C-ից ցածր, խառը՝ առաջանում է նախնական սառը օդի ադվեկցիայի և հաջորդող պարզկա ու ուժեղ ճառագայթումով գիշերվա եղանակների հետևանքով։ Ցրտահարությանը նպաստում են անտիցիկլոնային եղանակները, ուժեղ ճառագայթումը։ Ցրտահարությունը ավելի ուժեղ է ռելիեֆի ցածրադիր մասերում, որտեղ սառած օդը, լանջերով հոսելով, կուտակվում է՝ առաջացնելով «ցրտի լճակներ»։ ՀՀ-ում, հատկապես Արարատյան դաշտում, ցրտահարությունների 80-85 %-ն ունի խառը ծագում։ Ցրտահարության աստիճանը կախված է ռելիեֆի ձևից, բույսերի զարգացման փուլից և բույսերի ցրտադիմացկունությունից։ Ցրտահարության դեմ պայքարի ձևերն են ծխածածկույթ ստեղծելը, բույսերը թանզիֆով կամ մոմլաթով ծածկելը, տաքացնելը և այլ։ Այդ միջոցներն ավելի արդյունավետ են ճառագայթային ցրտահարությունների ժամանակ։ Ամենատարածված և մատչելի եղանակը բուսական մնացորդներից այրելի կույտերի ստեղծումն է։ ՀՀ-ում կատարվել են նաև փորձեր՝ ծիրանի այգիները օդափոխիչներով և ուղղաթիռներով պաշտպանելու համար (դրանք խառնում են գետնամերձ շերտի սառը օդը, որը շատ ավելի արդյունավետ է)։


== Արարատյան դաշտի ցրտահարություն ==
Արարատյան դաշտում ցրտահարությունների հավանականությունը կազմում է 45- 50%, ամենաուշ ցրտահարությունները դիտվել են մայիսին և նույնիսկ հունիսի վերջերին, իսկ ամենավաղը՝ 1941 սեպտեմբերի սեպտեմբերի 27-ին։ ՀՀ հյուսիսարևելյան շրջաններում ուշ գարնանային ցրտահարություններ դիտվում են 10-15% հավանականությամբ։ Ցրտահարությունից ավելի շատ տուժում են գոգավորությունում աճող բույսերը, կուտակվում է սառը օդը (Մասրիկի, Վերին Ախուրյանի, Արարատյան և այլ գոգավորություններ), իսկ հարթավայրերը երիզող թեք լանջերին, բարձունքների գագաթներին սառը օդի կուտակում չի լինում։ Խոտաբույսերը և վաղ գարնանային հացաբույսերը դիմանում են -7-ից -10 °C կարճատև ցրտերին, սոյան՝ -3-ից -4 °C սառնամանիքներին, եգիպտացորենը, կարտոֆիլը, կորեկը, սորգոն վնասվում են -2-ից 3 °C-ում։ Ոչ դիմացկուն բույսերից լոբին, բրինձը, բանջարանոցային մշակաբույսերը վնասվում են -0,5-ից -1,5 °C-ում։ Շատ շուտ վնասվում են հատկապես ծաղկած մրգատու ծառերը, խաղողի վազը և այլն, որոնք ցրտահարվում են 0-ից -1 °C-ում։ Լինում են նաև ձմեռային ցրտահարություններ, երբ ջերմաստիճանն իջնում է գյուղատնտեսական մշակաբույսերի դիմացկունության (հատկապես մրգատու ծառերի) կրիտիկական ջերմաստիճանից ցած։ Ձմեռային ցրտահարություններ ավելի հաճախ տեղի են ունենում ձմռան սկզբին, երբ բույսերը հարմարված չեն ուժեղ ցրտերին։ 2001 թվականի դեկտեմբերին եղան աննախադեպ ցրտեր, ջերմաստիճանը որոշ վայրերում իջավ մինչև -30-ից -32 °C, և մրգատու ծառերը, չթաղված խաղողի այգիները գրեթե ամբողջությամբ ցրտահարվեցին։
1346

1346 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1346 թվականն է, 
XIV դարի 46-րդ տարին։


== Դեպքեր ==
Անգլիացիները գրավեցին Ֆրանսիայի Կալե նավահանգիստը։


== Ծնունդներ ==
Դեկտեմբեր 27 - Գրիգոր Տաթևացի, փիլիսոփա (վ. 1409)


== Մահեր ==
Ռասել շրջան (Կանզաս)

Անվան այլ կիրառումների համար տե՛ս՝ Ռասել շրջան (այլ կիրառումներ)Ռասել շրջան (անգլ.՝ Russell County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.292 կմ² է, բնակչությունը՝ 7.370 մարդ (2000 թ. տվյալներով)։ Շրջկենտրոնն է Ռասել բնակավայրը։ Կազմավորվել է 1867 թ.։
Իլինկա Միտրևա

Իլինկա Միտրևա (մակեդոներեն՝ Илинка Митрева; փետրվարի 11, 1950(1950-02-11), Սկոպիե, Մակեդոնիայի Սոցիալիստական Հանրապետություն, ՀՍՖՀ - օգոստոսի 1, 2022(2022-08-01) կամ հուլիսի 31, 2022(2022-07-31), Սկոպիե, Հյուսիսային Մակեդոնիա), Մակեդոնիայի Հանրապետության արտաքին գործերի նախկին նախարար։
Իլինկա Միտրևան ստացել է լեզվաբանական կրթություն։ 1974 թվականից աշխատել է Սկոպիեի համալսարանում։ Վերջին տարիներին աշխատել է համալսարանի ռոմանական լեզուների բաժնում։ Ունի պրոֆեսորի գիտական կոչում։ 1994 թվականին առաջին անգամ ընտրվել է Մակեդոնիայի Հանրապետության խորհրդարանի պատգամավոր։ Անդամակցում է Մակեդոնիայի սոցիալ-դեմոկրատական միությանը։ 1997- 1999 թվականներին գլխավորել է մայրաքաղաքային ՍԴՍՄ կազմակերպությունը, իսկ 2003 թվականից ՍԴՍՄ-ի նախագահի տեղակալն է։ 2001 թվականին նշանակվել է երկրի արտաքին գործերի նախարար։ Այդ պաշտոնը զբաղեցրել է նաև 2002- 2006 թվականներին։


== Ծանոթագրություններ ==
Չալե (Մարդինի գավառ)

Անվան այլ կիրառումների համար տե՛ս՝ Չալե (այլ կիրառումներ)Չալե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սուուռ-Նիմկյուլա

Սուուռ-Նիմկյուլա (էստ․՝ Suur-Nõmmküla), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քլազինա Մարիա Հոորնիկ

Քլազինա Մարիա Հոորնիկ (հոլ.՝ Clasina Maria Hoornik, ավելի հայտնի է որպես Սին (հոլ.՝ Sien) 1850, Հաագա, Նիդերլանդներ - 1904, Հաագա, Նիդերլանդներ), հաագացի մարմնավաճառ։ 1882 թվականի փետրվարից մինչև 1883 թվականը Վինսենթ վան Գոգի կինն էր։


== Կենսագրություն ==


=== Ծանոթություն Վան Գոգի հետ ===
1882 թվականի սկզբին Վինսենթ վան Գոգը նյարդային պոռթկման եզրին էր։ «Ես անհապաղ պետք է ինձ կին գտնեմ,― ասում էր նկարիչը, նկատի ունենալով մարմնավաճառի,― հակառակ դեպքում ես կսառեմ և քար կդառնամ»։ Վան Գոգը նախընտրում էր ոչ երիտասարդ և ոչ այնքան գեղեցիկ մարմնավաճառների, որոնց կարող էր նա «դաստիարակել»։
1882 թվականի փետրվարին Վան Գոգը և Քլազինան ծանոթանում են Հաագա քաղաքում։ Շուտով նրանց միջև բուռն սիրավեպ է առաջանում. որոշ ժամանակ անց Սինը, ինչպես անվանում էր նրան Վինսենթը, հղի լինելով, տեղափոխվում է նրա տուն։


=== Համատեղ կյանք ===
Եղբորը՝ Թեոյին ուղղված նամակներում Վան Գոգը կողակցի մասին շատ ջերմ և հարգալից է արտահայտվում, պատմում է Սինի երեխաների նկատմամբ կապվածություն ունենալու մասին։ Չնայած նրան, որ զույգն ապրում էր բացարձակ աղքատության մեջ, երկուսն էլ, ինչպես Վինսենթը, այնպես էլ Սինը, ունեին անկայուն բնավորություն, նրանց համատեղ կյանքը տևում է մեկ ու կես տարի։ Ավելին, Վան Գոգը մտածում էր պաշտոնական ամուսնություն կնքելու մասին, ինչին կտրականապես դեմ էին նկարչի հարազատները։ Վինսենթին չի կանգնեցնում նույնիսկ այն, որ ընկերուհին նրան վարակում է սուսանակով (գոնորեա), որի պատճառով երեք շաբաթ հիվանդանոցում է պառկում։


=== Բաժանում ===
1883 թվականի վերջում Սինի և Վինսենթի հարաբերությունների աստիճանաբար վատանում են։ Վան Գոգի և Սինի միջև խաղաղ հարաբերությունները վերջանում են, և նա ժամանակի ընթացքում դադարում է կոչել նրան նրա անունով, նախընտրում է «կին, որի հետ ես ապրում եմ» կամ պարզապես «կին» բառերը։ 1883 թվականի սեպտեմբերին, եղբոր՝ Թեոյի դրդմամբ Վան Գոգը որոշում է կայացնում խզել Սինի հետ հարաբերությունները, և, հեռանալով նրանից լքում է Հաագան։ Նկարիչը, որը ոչ միայն  կապված էր մարմնավաճառի, այլև նրա երեխաների հետ, շատ ծանր է տանում բաժանումը։


=== Սինը Վան Գոգի ստեղծագործություններում ===
Սինի կողքին անցկացրած ամիսների ընթացքում Վան Գոգը զգալիորեն աճում է որպես նկարիչ։ Նա իր սիրուն, երեխաներին և սիրո մորն է նվիրել մի քանի տասնյակ աշխատանքներ, հիմնականում գրաֆիկական բնույթի։

		
		


== Ծանոթագրություններ ==
Հելեն Լուկոմա

Հելեն Լուկոմա (անգլ.՝ Hellen Lukoma, ապրիլի 23, 1979(1979-04-23), Ուգանդա), ուգանդացի դերասանուհի, մոդել, նորաձևության դիզայներ, երգչուհի։ Լայն ճանաչման է արժանացել հատկապես The Hostel հեռուստասերիալում Պատրայի և «Beneath The Lies»-ում՝ Հելեն Մուտունգիի դերի տպավորիչ կատարման շնորհիվ։ Իր համբավի հիմքը դրել է դրանից մի քանի տարի առաջ անդամագրվելով ամբողջովին աղջիկներից կազմված The Obsessions երաժշտախմբին։ Մինչ այդ ուժերը փորձել է նորաձևության ասպարեզում՝ հանդես գալով որպես մոդել, նորաձևության դիզայներ։


== Ֆիլմագրություն ==


=== Դերակատարումներ կինոյում ===


=== Հեռուստատեսությունում ===


== Ծանոթագրություններ ==


== Արտաքին հղումներ ==
Հելեն Լուկոմա Internet Movie Database կայքում
Թես Ուլման

Թես Ուլման (անգլ.՝ Thees Uhlmann, ապրիլի 16, 1974(1974-04-16), Hemmoor), գերմանացի երաժիշտ, երգիչ, կիթառահար և գրող։ Նա եղել է Tomte ինդի փոփ խմբի հիմնադիրներից մեկը, հրապարակված այնպիսի հրատարակություններում, ինչպիսիք են Intro, Visions, Spex և Musikexpress-ը։


== Կենսագրություն ==
Ուլմանն իր եղբոր հետ մեծացել է Հեմմուր փոքրիկ քաղաքում։ Դպրոցական տարիներին Ուլմանը խումբը հիմնել է 1980 թվականի վերջին, իսկ 1994 թվականին հիմնվել է Tomte խումբը։ 1993 թվականին միջնակարգ դպրոցն ավարտելուց հետո Ուլմանը քաղաքացիական ծառայության է անցել, իսկ 1996 թվականին սկսել է քաղաքականություն և անգլերեն դասավանդել Քյոլնի համալսարանում։ Երկու տարի անց նա տեղափոխվել է Համբուրգի համալսարան։ Tomte-ի հետ առաջին հաջողություններից հետո նա թողել է իր ուսումը 2000 թվականին։
1999 թվականին նա ուղեկցել է Tocotronic խմբին K.O.O.K-tour շրջագայության ժամանակ և նկարագրել է իր տպավորությունները օրագրում, որը հրապարակվել է Wir könnten Freunde werden («Մենք կարող էինք ընկերներ դառնալ») վերնագրով։
2002 թվականին Ուլմանը Մարկուս Վիբուշի և Ռայներ Բուստորֆի հետ միասին հիմնադրել է Grand Hotel van Cleef լեյբլը, որը ներկայացրել է Fest van Cleef ամենամյա փառատոնը։
2005 թվականին նա նկարահանել է Keine Lieder über Liebe («Չկան երգեր սիրո մասին») ֆիլմը գերմանացի դերասաններ Յուրգեն Ֆոգելի և Հայկե Մակաչի հետ։
2011 թվականին Թես Ուլմանը թողարկել է մենահամերգային ալբոմ, որը չորրորդ տեղն է զբաղեցրել Գերմանիայի հիթ-շքերթում։
2013 թվականին թողարկվել է երկրորդ սոլո ալբոմը՝ «№2» անվանումով։  
2014 թվականի վերջին Ուլմանը մասնակցել է Band Aid 30 Germany բարեգործական ակցիային և կատարել «Do They Know It's Christmas?» երգի գերմանական տարբերակը։


== Սկավառակագրություն ==


=== Ալբոմներ ===
Thees Uhlmann (2011, GHvC)


=== Սինգլներ ===
Zum Laichen und Sterben ziehen die Lachse den Fluss hinauf (2011)


== Գրակաություն ==
Thees Uhlmann: Wir könnten Freunde werden. Die Tocotronic Tourtagebücher. Ventil Verlag, Mainz 2000, ISBN 3-930559-79-X.
Astrid Vits: Du und viele von deinen Freunden. Schwarzkopf & Schwarzkopf, Berlin 2004, ISBN 3-89602-621-6.
Hilmar Bender: Die Schönheit der Chance. Tage mit Tomte auf Tour. Schwarzkopf & Schwarzkopf, Berlin 2006, ISBN 3-89602-697-6.


== Ծանոթագրություններ ==


== Արտաքին հղումներ ==
theesuhlmann.de Թես Ուլմանի. պաշտոնական կայք
Բիֆերնո

Բիֆերնո (իտալերեն՝ Biferno), գետ Իտալիայի հարավում։
Երկարությունը 84 կմ է։ Հոսում է Մոլիզեի մարզի տարածքով։ Նեապոլիտանական Ապենիների Մատեզե լեռներից է սկսվում գետի ակունքը (Բոյանո համայնք)։ Ակունքից մինչև մի քանի կիլոմետր երկարության վրա գետի մեջ են թափվում բազմաթիվ վտակներ, որոնք հոսում են Մատեզե լեռներից։ Գետը հոսում է Կամպոբասո գավառով՝ առաջացնելով Guardialfiera լիճը, և Կամպոմարինո ու Տերմոլի համայնքների միջով թափվում Ադրիատիկ ծով։
Հին Հռոմի ժամանակաշրջանում անվանվել է Տիֆերն (լատ.՝ Tifernus):
Մոլիզեի մարզում արտադրվող կարմիր գինին իր անվանումը ստացել է Բիֆերնո գետից։


== Ծանոթագրություններ ==
Անդրանիկ Ստեփանյան

Անդրանիկ Ասլանի Ստեփանյան (1914, Շվանիձոր, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Անդրանիկ Ստեփանյանը ծնվել է 1914 թվականին, Մեղրու շրջանի Շվանիձոր գյուղում։ Սովորել է Շվանիձորի դպրոցում, ապա՝ 1933 թվականին ավարտել է Մեղրու միջնակարգ դպրոցը, 1938 թվականից աշխատել հայրենի գյուղի դպրոցում, որպես քիմիայի և կենսաբանության ուսուցիչ։
1938 թվականին կամավոր մեկնել է կարմիր բանակի շարքերը։ Կիևի ռազմական օկրուգի գնդի կրտսեր հրամանատարների դպրոցն ավարտելուց հետո նշանակվել է ջոկի հրամանատար։ Գունդը, որտեղ ծառայել է Անդրանիկ Ստեփանյանը, գտնվել է սահմանամերձ գոտում, երբ ֆաշիստական Գերմանիան հարձակվեց Խորհրդային միության վրա։ Անդրանիկ Ստեփանյանը պատերազմի առաջին օրերին պետական սահմանում մարտի մեջ է մտել թշնամու մեծաքանակ ուժերի դեմ, խիզախաբար դուրս եկել շրջապատումից և միացել «Զա Ռոդինու» պարտիզանական խմբին։ 1944 թվականին «Զա Ռոդինու» պարտիզանական ջոկատը միացել է հարձակվող կարմիր բանակին։ 1944 թվականի փետրվարից մինչև պատերազմի ավարտը, մասնակցել է մարտական գործողություններին, այդ թվում՝ Բեռլինի գրավմանը և Չեխոսլովակիայի մայրաքաղաք Պրագայի ազատագրմանը։
Պարգևատրվել է «Փառքի 3-րդ աստիճանի»,  Հայրենական պատերազմի 2-րդ աստիճանի, Աշխատանքային կարմիր դրոշի շքանշաններով, մարտական մեդալներով։ Մի քանի անգամ արժանացել է Գերագույն գլխավոր հրամանատարի շնորհակալագրերին։
Ստեփանյանը բանակից զորացրվել է 1945 թվականի դեկտեմբերին։ Աշխատանքի է անցել Մեղրու շրջանում։ Եղել է դպրոցի տնօրեն, ուսմասվար, ուսուցիչ։ 1954 թվականին ավարտել է Երևանի հեռակա մանկավարժական ինստիտուտի քիմիա-կենսաբանական ֆակուլտետը։ 1974 թվականին անցնելով կենսաթոշակի, Ստեփանյանը շարունակել է ակտիվորեն մասնակցել հանրօգուտ աշխատանքներին։


== Պարգևներ ==
Հայրենական պատերազմի 2-րդ աստիճանի շքանշան
«Փառքի 3-րդ աստիճանի» շքանշան
Աշխատանքային կարմիր դրոշի շքանշան


== Ծանոթագրություններ ==
Միխայ Մունկաչի

Միխայ Մունկաչի(Munkacsy), իսկականը՝ Լիբ (Lieb) (փետրվարի 20, 1844(1844-02-20)[…], Մուկաչևո - մայիսի 1, 1900(1900-05-01)[…], ապրիլի 30, 1900(1900-04-30) կամ 1900, Էնդենիխ, Բոն, Բոն, Քյոլնի վարչական շրջան, Հռենոսի պրովինցիա, Պրուսիայի թագավորություն, Գերմանական կայսրություն), հունգարացի նկարիչ։


== Կենսագրություն ==
Սովորել է Է․ Սամոշիի մոտ (1862-1863), Վիեննայի և Մյունխենի գեղարվեստի ակադեմիաներում (1865-1868), նաև Դյուսելդորֆում՝ Լ․ Կնաուսի մոտ (1868-1869)։ Կրել է Դյուսելդորֆի դպրոցի, Բարբիզոնի դպրոցի և Գ․ Կուրբեի ազդեցությունը։ Սկզբնական շրջանի աշխատանքները տոգորված են ռոմանտիկայով («Ամպրոպ տափաստանում», 1867, Ազգային պատկերասրահ, Բուդապեշտ)։ 1870-ական թվականներին հեղափոխական-դեմոկրատական գաղափարների ազդեցությամբ ստեղծել է սոցիալ-քննադատական բնույթի ստեղծագործություններ («Մահապարտի խուցը», 1870, «Գիշերային շրշմոլիկներ», 1873, երկուսն էլ՝ Ազգային պատկերասրահ, Բուդապեշտ), որոնք Մունկաչիին համաշխարհային ճանաչում են բերել։ 1870-ական թվականների վերջերին խորապես արտահայտիչ բնանկարներին, դիմանկարներին զուգընթաց ստեղծել է կրոնական, պատմական և ժանրային գործեր («Ահա մարդը», 1896, Ֆ․ Դերիի անվան թանգարան, Դեբրեցեն), անդրադարձել նաև հեղափոխական թեմատիկային («Գործադուլ», 1895, Ազգային պատկերասրահ, Բուդապեշտ)։ Մունկաչիի լավագույն ուշագրավ աշխատանքներ XIX դարի հունգիական ռեալիստական գեղանկարչության հիմք են հանդիսացել։


== Ծանոթագրություններ ==
Ձայնացրիչ շերտ

Ձայնացրիչ շերտ, ծովային բազմատեսակ կենդանիներից բաղկացած շերտ օվկիանոսի հատակին։


== Պատմություն ==
Ձայնացրիչ շերտը բացվել է հիդրոտեղորոշիչ սարքի օգնությամբ, երբ  գտան ձայն ցրող շերտ, որը երբեմն սխալմամբ ծովի հատակի տեղ էին ընդունում։  Այդ պատճառով էլ այն երբեմն անվանում են  «տեսիլային հատակ»։ Հիդրոտեղորոշիչ սարքերի օպերատորները Երկրորդ համաշխարհային պատերազմի ժամանակ, օգտագործելով հիդրոտեղորոշիչ սարքերի նոր տեխնոլոգիաներ, մտահոգված էին նրանով, որը ցերեկը երևում էր ծովի հատակին 300-500մ խորությամբ, գիշերը՝ ավելի քիչ։ Այդպես ձայնացրիչ շերտ բացվեց Հյուսիսային Կալիֆոռնիայի ափերին 1942 թվականի ամռանը։ Առաջին տարիներին այդ խորհրդավոր երևույթը ստացավ «ECR շերտ» անվանումը՝ հիմնական հետազոտողների անվան սկզբնատառերով (Eyring, Christensen, Raitt): Պարզվեց, որ այն ձևավորված է միլիոնավոր ծովային օրգանիզմներից, հիմնականում փոքր ձկներից, որոնց լողափամփուշտները ձայն էին արձակում։ Այդ օրգանիզմները հատակից վեր էին բարձրանում պլանկտոնով սնվելու համար։


== Նկարագրություն ==
Շերտը տարածվում է երկու մայրցամաքային թեքությունների միջև։ Ցերեկային ժամերին գտնվում է 300-1300մ խորության վրա։ Ամեն օր այն բարձրանում և իջնում է օրգանիզմների ուղղահայաց միգրացիային համապատասխան։ Գիշերը, եթե երկնքում լուսին կա, շերտը գտնվում է ավելի խորքում և կարող է բարձրանալ, եթե ամպամած գիշեր է։ Համաշխարհային օվկիանոսի ձայնացրիչ շերտի բիոզանգվածի մեծ մասը կազմում են լուսարձակող խամսիները։ Հիդրոտեղորոշիչ սարքի ազդանշանն անցնում է այդ ձկների լողափամփուշտներով՝ ստեղծելով «տեսիլային հատակի» էֆֆեկտ։
Ծովի հատակին մոտ օրգանիզմների, այդ թվում նաև ձկների (կաղամարներ, սիֆոններ) մեծամասնությունը իրականացնում են ամենօրյա ուղղահայաց միգրացիաներ ։ Այդ ուղղահայաց միգրացիաներն իրականացվում են աննշան տարածությամբ։ Դրա համար ձկներն օգտագործում են իրենց լողափամփուշտները։ Երբ ձուկը տեղաշարժվում է վեր, լողափամփուշտը  փքվում է և, հաշվի առնելով, որ այդ տարածքում ճնշումը բարձր է, այդ գործողության համար օգտագործվում է զգալի էներգիա։ Եվ հակառակը, երբ ձկներն իջնում են, լողափամփուշտը գալիս է սկզբնական դիրքին։


== Ծանոթագրություններ ==


== Գրականություն ==
Moyle PB, Cech JJ (2004)։ Fishes, An Introduction to Ichthyology (5th edition ed.)։ Benjamin Cummings։ ISBN 978-0-13-100847-2 
Bone Q, Moore RH (2008)։ Biology of Fishes։ Taylor & Francis Group։ ISBN 978-0-13-100847-2
Midnight Memories

Midnight Memories, անգլո-իռլանդական One Direction խմբի երրորդ ալբոմը։ Թողարկվել է 2013 թվականի նոյեմբերի 25-ին։ Ալբոմը ստացավ նկարագրություն՝ «փոքր-ինչ ռոքային հնչողություն», ի տարբերություն նախորդ աշխատանքի։


== Ալբոմ ==
Ալբոմի ստեղծման աշխատանքները սկսվեցին One Direction-ի երկրորդ միջազգային շրջագայության ժամանակ։


== Ստեղծագործությունների ցանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==
Չուխուր (այլ կիրառումներ)

Չուխուր, կարող է վերաբերել՝

Չուխուր - գյուղ Արևմտյան Հայաստանում, Խարբերդի վիլայեթի Մեծկերտի գավառակում
Չուխուր - գյուղ Օսմանյան կայսրությունում, Տրապիզոնի վիլայեթի Օրդուի գավառում
Տերեկլի (գյուղ, Արխանգելսկի շրջան)

Տերեկլի (ռուս.՝ Тереклы, բաշկիրերեն՝ Тирәкле), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 602 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չալաուբան

Չալաուբան (վրաց.՝ ჩალაუბანი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 740 մետր բարձրության վրա։ Շրջկենտրոն Գուրջաանից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 897 մարդ, մեծամասնությունը՝ վրացիներ (99,3%)։


== Ծանոթագրություններ ==
Աստերոիդների ցանկ (29801-29900)

Աստերոիդների ցանկ (29701-29800)  • Աստերոիդների ցանկ  • Աստերոիդների ցանկ (29901-30000)
 Աստերոիդների ցանկ (29701-29800)  • Աստերոիդների ցանկ  • Աստերոիդների ցանկ (29901-30000)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Նովա Ռոզալանդիա

Նովա Ռոզալանդիա (պորտ.՝ Nova Rosalândia), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Ռիու Ֆորմոզուի գավառի կազմի մեջ։ Բնակչությունը կազմում է 3273 մարդ՝ 2006 թվականի տվյալներով։ Գրավում է 488,636 կմ2 տարածք։ Բնակչության խտությունը՝ 6,7 մարդ/կմ²։


== Պատմություն ==
Քաղաքը հիմնադրվել է 1972 թվականին։ Քաղաքի տոնը նշվում է հունվարի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.497.418,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.317,59 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,709 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Նովա Ռոզալանդիայի մասին
Գազ Յու

Գազ Յու (ռուս.՝ Газ-Ю), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սիա գետի ձախ ափով՝ 82 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -  03020200212103000022668
Հիդրոլոգիական ուսումնասիրությունների կոդը - 103002266
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վահրամաշեն եկեղեցի

Վահրամաշեն եկեղեցին, երբեմն էլ Սուրբ Աստվածածին կամ Ամբերդի եկեղեցին կառուցել է Վահրամ Պահլավունին։ Հյուսիսային մուտքի մոտ գտնված արձանագրությունից պարզ է դառնում, որ կառուցումն ավարտվել է 1026 թ.։ Գտնվում է Արագած լեռան լանջին, Ամբերդ ամրոցում։


== Ճարտարապետությունը ==
Վահրամաշեն եկեղեցին դրսից՝ ուղղանկյուն, ներսից՝ խաչաձև հատակագծով կենտրոնագմբեթ կառուցվածք է։ Առաջին եկեղեցիներից է, որոնք խաչ–թևերի չորս անկյուններում ունեն կրկնահարկ ավանդատներ։ Հովհարաձև վեղարով ավարտվող, 12 նիստանի թմբուկը հենվում է ավանդատների անկյուններից բարձրացող կամարներին։ Ծածկի ծանրությունը թեթևացնելու նպատակով տանիքի տարբեր մասերում, լիցքի մեջ տեղադրվել են կավե թրծված կարասներ։ Եկեղեցու արտաքին մասի ճարտարապետական լուծումը զուսպ է, համաչափությունները՝ ներդաշնակ։ Արևելյան ճակատի վրա կան ուղղաձիգ զույգ խորշեր, մյուս ճակատները հարթ են։ Սյունափնջերով զարդարված կամարակապ մուտքը բացվում է հարավային ճակատից։ Եկեղեցին ունի մի քանի արձանագրություններ, որոնցից մեկը՝ կառուցման վերաբերյալ արձանագրությունը արված է եկեղեցու ներսի հյուսիսային պատի վրա։


== Պատկերներ ==

		
		
		
		


== Ծանոթագրություններ ==


== Գրականություն ==
Թադևոս Հակոբյան, Ստեփան Մելիք-Բախշյան, Հովհաննես Բարսեղյան, Հայաստանի և հարակից շրջանների տեղանունների բառարան, հատոր 1, Երևան, 1985, էջ 108-109։


== Աղբյուրներ ==
Ararat - Page 29 by Armenian General Benevolent Union
Documenti Di Architettura Armena, published by Edizione Ares


== Արտաքին հղումներ ==
«Ambert's Vahramashen Church» armenica.org (անգլերեն)
Իմրան Խան (դերասան)

Իմրան Խան  (անգլ.՝ Imran Khan, ի ծնե Իմրան Պալ, հունվարի 13, 1983(1983-01-13), Մեդիսոն, ԱՄՆ), հնդիկ դերասան, որը նկարահանվել է Բոլիվուդում։ Տղամարդու լավագույն դեբյուտային դերի համար արժանացել է Filmfare Award մրցանակին։


== Կենսագրություն ==
Իմրան Խանը Հնդկաստանի կինոարտադրության մեջ կարևոր դեր խաղացող Հուսեյին Խանի կինեմատոգրաֆիական «դինաստայի» ներկայացուցիչն է։ Մասնավորապես իր մոր՝ Նուջատ Խանի կողմից նա հանդիսանում է հայտնի ռեժիսոր Նասիրա Հուսեյնի թոռը, կինոպրոդյուսեր Թահիրա Հուսեյնի եղբորորդու ծոռը և ռեժիսոր Մանսուր Խանի, դերասան և ռեժիսոր Աամիր Խանի, դերասաններ Թարիք Խանի և Ֆեյզալ Խանի, դերասանուհիներ Ֆարհաթի և Նիհաթ Խանի զարմիկը։


== Անձնական կյանք ==
2011 թվականից ամուսնացել է Ավանտիկե Մալիկի հետ։
2013 թվականի դեկտեմբերին զույգը հայտարարել է, որ սպասում է առաջնեկին, և 2014 թվականի հունիսի 9-ին ծնվել է նրանց դուստրը՝ Իմարան։


== Կարիերա ==
Իմրան սկսել է ֆիլմերում հանդես գալ որպես մանկական դերասան և «Դատավճիռ» և «Մրցակից» ֆիլմերում խաղացել է երտասարդ կերպարներին։
Դերասանական դպրոցում անցկացվող դասընթացների ընթացքում նրան նկատել էր ռեժիսոր Աբաս Տիրևալը, որը առաջարկել է նրան գլխավոր դեր «Գիտե՞ս  դու...» ֆիլմում։ Արդյունքում ֆիլմը արժանացել է քննադատների դրական գնահատանքին և առևտրային հաջողությունների և տղամարդու լավագույն դերի համար բերել դերասանին Filmfare Award մրցանակը, որը նա կիսել է Ֆարհան Ախթարի հետ։
2012 թվականին  Կարինա Կապուրի հետ նկարահանվել է «Ես մենակ եմ և դու ես մենակ» ֆիլմում, որն ունեցել է առևտրային հաջողություններ։
2013 թվականին նրա մասնակցությամբ թողարկվել է երեք ֆիլմ՝ առաջինը «Մաթրու, Բիջլի և Մանդոլա» ֆիլմն էր, որի նկարահանումներին մասնակցելու համար նա երեք ամիս ապրել է Դելիում և սովորել է հարիանի լեզուն։ Նա այս ֆիլմում կատարել է նաև «Chaar Dina Ki» երգը։
Նույն տարվա վերջին լույս տեսած «Գեղեցկուհի, դու իմ սերն ես» ֆիլմում, որտեղ նա կրկին Կարինա Կապուրի հետ է նկարահանվել, նույնպես ձախողվել է վարձույթում։
2015 թվականին լույս է տեսել «Katti Batti » ֆիլմը, որի գլխավոր հերոսուհին Կանգան Ռանաուտին էր, այն ստացել է քննադատների ոչ միանշանակ արձագանքը և կրկին ձախողվել վարձույթում։


== Ֆիլմագրություն ==


== Ծանոթագրություններ ==
Աբգարովիչ (զինանշան)

Աբգարովիչ (լեհ.՝ Abgarowicz), հայկական Աբգարովիչ տոհմի զինանշանը Լեհաստանում։ Ունի վալախական ծագում։


== Պատմություն ==
Աբգարովիչների հայկական տոհմը ստացել է ասպետական կոչում Վալախիայում։ 1670 թ-ին տեղափոխվել են Ստանիսլավով։
Աբգարովիչի զինանշանն օգտագործել են 3 տոհմեր՝ Աբգարովիչներ, Վարդանովիչներ և Զաքարյովիչներ։


== Նկարագրություն ==
Կարմիր դաշտի վրա պատկերված է ձիու վրա նստած հայկական զինվոր՝ ձախ ձեռքում պահելով վահան, իսկ աջում՝ նիզակ։ Զինանշանի վերևում պատկերված է թագ։


== Հայտնի ներկայացուցիչներ ==
Կաետան Աբգարովիչ (1856 - 1909) - հայկական ծագմամբ լեհ գրող,
Լուկաշ Աբգարովիչ (ծնված՝ 1949) - հայկական ծագմամբ լեհ քաղաքական գործիչ։


== Գրականություն ==
Seweryn Uruski, Rodzina. Herbarz szlachty polskiej, vol 1, Warsaw, 1904, էջեր՝ 1-2.


== Հղումներ ==
Gajl T
2007

2007 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 2007 թվականն է, 
XXI դարի 7-րդ տարին։


== Դեպքեր ==


=== Հունվար ===
Հունվարի 1
Բուլղարիան և Ռումինիան միացան Եվրոպական միությանը։ Բուլղարերենը, Ռունիներենը և Իռլանդերենը դարձան Եվրամիության պաշտոնական լեզուները` միանալով մյուս 20 պաշտոնական լեզուներին։ Սլովենիան միացավ Եվրագոտուն։
Հարավ Կորեացի Բան Կի Մունը դարձավ Միավորված ազգերի կազմակերպության նոր քարտուղար` փոխարինելով Քոֆի Անանին։
Boeing 737-ը, անհետացավ Ջակարտայի ռադարներից։ Մեկ շաբաթ անց այն գտան Մակասարի նեղուց նեղուցում վթարված` բոլոր 102 ուղևորդները և անձնակազմը մահացել էին։
Հունվարի 8 – Ռուսական նավթի մատակարարումը Լեհաստան, Գերմանիա և Ուկրաինա ընդհատվեց Բելառուսի հետ էներգետիկ հարաբերությունների սրման ֆոնին, մատակարարումը վերականգնվեց 3 օր անց։
Հունվարի 9 – Apple Inc.-ի տնօրեն և հիմնադիր Սթիվ Ջոբսը ներկայացրեց Առաջին սերնդի iPhone-ը (այն վաճառքի հանվեց Միացյալ նահանգներում Հունիսի 29-ին)։
Հունվարի 13 – Հունական Server նավը վթարվեց Նորվեգիայի ափին, մոտ 200 տոննա նաֆթ թափվեց ծով։


== Ծնունդներ ==


== Մահեր ==
Հունվարի 19 - Հրանտ Դինք, պոլսահայ լրագրող (ծ. 1954)
Հունվարի 23 - Խորեն Պալյան, շարականագետ, գրաբարի դասախոս, խմբավար, երգիչ (ծ. 1935)
Փետրվարի 20 - Զահրատ, արևմտահայ բանաստեղծ (ծ. 1924)
Մարտի 2 - Անրի Թրուայա, ֆրանսահայ գրող (ծ. 1911)
Մայիսի 16 - Գոհար Գասպարյան, հայ օպերային արվեստի մեծագույն վարպետ, օպերային երգչուհի (ծ. 1924)
Մայիսի 21 - Ռուբեն Մելիք, սփյուռքահայ անվանի բանաստեղծ
Հուլիսի 9 - Էլվինա Մակարյան, հայ երգչուհի, երգահան (ծ. 1947)
Հուլիսի 30 - Ինգմար Բերգման, կինոյի և թատրոնի շվեդ նշանավոր ռեժիսոր, սցենարիստ, պրոդյուսեր, գրող, դերասան։ Ճանաչված է որպես հեղինակային կինոյի մեծագույն ռեժիսորներից մեկը
Նոյեմբերի 2 - Իգոր Մոիսեև, բալետի խորհրդային արտիստ և բալետ-մայստեր
Նոյեմբերի 10 - Լորեյն Դեյ, ամերիկացի դերասանուհի։ (ծ․ 1920)
Նոյեմբերի 20 - Գառնիկ Անանյան, հայ գրականագետ, հրապարակախոս (ծ. 1934)
Նոյեմբերի 21 - Աղասի Այվազյան, հայ արձակագիր, դրամատուրգ, հրապարակախոս, սցենարիստ, ռեժիսոր, խմբագիր և գեղանկարիչ (ծ. 1925)
Նոյեմբերի 22 - Արմինե Կալենց, հայ նկարչուհի, ՀԽՍՀ վաստակավոր նկարիչ (1967 թ)
Դեկտեմբերի 27 - Եժի Կավալերովիչ, ծագումով հայ լեհական կինոռեժիսոր, դրամատուրգ (ծ. 1922)


== Տոներ և օրեր ==
Փետրվար 20 - ՄԱԿ-ի Գլխավոր ասամբլեայի կողմից ընդունվել է Սոցիալական արդարության համաշխարհային օրը։
Արան (այլ կիրառումներ)

Արան, կարող է վերաբերել՝

Արան, աղբյուր Արցախի Հանրապետությունում՝ Մարդակերտր շրջանում
Արան, կղզի և նրա վրա գտնվող պատմական շրջան Ֆյորտ-օֆ-Կլայդ ծովածոցում Շոտլանդիայի արևմուտքում
Արան, ճանապարհային կայան, Խեթական թագավորության արևելյան կողմում
Բուլանըխի գավառակ

Բուլանըխ, գավառ Արևմտյան Հայաստանում, Բիթլիսի վիլայեթի Մուշի գավառում` նրա հյուսիսարևելյան կողմում։ Կենտրոնը Կոփ ավանն է։
Տարածքով հիմնականում համապատասխանում է պատմական Հարք և որոշ մասով՝ Խորխոռունիք գավառներին։
Գավառակում սերնդե-սերունդ պատմվել է Սասունցի Դավիթ դյուցազներգությունը։
Գավառի հարավ-արևելքում Արածանիի հովիտն է և հարթավայրային է, իսկ հարավարևմտյան մասը լեռնային է։ Գավառի կենտրոնում է գտնվում Բլեջան լեռնաշղթան։ Ըստ լեռնաշղթայի գավառը բաժանվում է Ներքին և Վերին Բուլանըխի շրջանների։
Գավառակը ջրառատ է, առատ բերրի հողերով։ Կան աղահանքեր։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։ Մշակում էին ցորենի ընտիր հատիկներ։


== Վարչական բաժանում ==
1820 թվականին Բուլանըխն ուներ 43 գյուղ` 5476 բնակչով։ Ըստ Վ. Քինեի տվյալների 1891 թվականին գավառակն 23 361 բնակիչ, որից 10 361-ը հայեր էին, 1300-ը՝ քրդեր և չերքեզներ։
1909 թվականին գավառակն ուներ 63 գյուղ, որից 29-ը զուտ հայաբնակ էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վայսենբուրգ (Բավարիա)

Վայսենբուրգ  (գերմ.՝ Weißenburg in Bayern), քաղաք Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Վայսենբուրգ Գունցենհաուզեն շրջանի կազմում։ Բնակչությունը կազմում է 17 513 մարդ (ըստ 2010 թվականի դեկտեմբերի 31-ի)։ Տարածքը կազմում է 97,55 կմ²։ Պաշտոնական կոդ՝ 09 5 77 177։
Քաղաքը բաժանված է 24 քաղաքային համայնքի։
Այստեղ է գտնվում «Ewald Wolf Kunststoffwerk GmbH & Co. KG» ֆիրման, որը զբաղվում է տնային ապրանքների արտադրմամբ։


== Հայտնի բնիկները և բնակիչները ==
Հանս Հոֆմանս


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Տիխտա (այլ կիրառումներ)

Տիխտա, կարող է վերաբերել՝

Տիխտա - գետ Ռուսաստանում, հոսում է Կեմերովսկի շրջանում, Ինյա գետի վտակը
Տիխտա - գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 435 կմ հեռավորության վրա
Քսենիա Դելի

Քսենիա Դելի (անգլ.՝ Xenia Deli, հոկտեմբերի 27, 1989(1989-10-27), Basarabeasca, Մոլդովական ԽՍՀ, ԽՍՀՄ), մոլդովացի ֆոտոմոդել, որը տեղափոխվել է ԱՄՆ ապրելու և աշխատելու նպատակով։


== Կենսագրություն ==
Քսենիան հայտնվել Է ԱՄՆ-ում Work and Travel-ի ուսանողների համար նախատեսված ծրագրով։
Քսենիան դարձել է մոդել 18 տարեկան հասակում։ Ներկայումս աղջիկը պայմանագիր է կնքել «Elite Model Management» գործակալության հետ Լոս Անջելեսում և Մայամիում։
2012 թվականին Քսենիա հայտնվել Է Playboy-ի շապիկին Բրունո Մարսի ընկերությունում։ Նաև մասնակցել է «Frederick' s of Hollywood»-ի ֆոտոսեսիային, որը հայտնի է ԱՄՆ-ում կանանց ներքնազգեստի ապրանքանիշով։ Նկարվել է FHM, GQ, Sports Illustrated, Vogue, Harper's Bazaar, Maxim  ամսագրերի համար։ Աշխատել է Victoria's Secret, Beach Bunny, Buffalo, Guess բրենդերի հետ։
Նկարահանվել է Քելվին Հարիսի «Thinking About You ft. Ayah Marar» երգի տեսահոլովակում։
Իսկ 2015 թվականին նկարահանվել է Ջասթին Բիբերի «What Do You Mean» տեսահոլովակում։


== Անձնական կյանք ==
2016 թվականի հունիսի 4-ից ամուսնացած է եգիպտացի միլիարդատեր Օսամա Ֆաթի Ռաբահա ալ Շարիֆի հետ, որը «Ամիրալ» ընկերության սեփականատերն է։ Շքեղ հարսանեկան հանդիսությունն անցկացվել է հունական Սանտորինի կղզում։ Ամուսիններն ունեն դուստր` Անաստասիա ալ Շարիֆ (ծնվել է 2018 թվականի օգոստոսին)։


== Ծանոթագրություններ ==


== Արտաքին հղումներ ==
Քսենիա Դելին Fashion Model Directory-ում
Վերխնեպետրովսկի (Միլյուտինսկի շրջան)

Վերխնեպետրովսկի (ռուս.՝ Верхнепетровский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Մանկովո-Բերեզովսկի գյուղական համայնքի կազմի մեջ։
Լենինսկի (Զիմովնիկի շրջան)

Անվան այլ կիրառումների համար տե՛ս՝ Լենինսկի (այլ կիրառումներ)Լենինսկի (ռուս.՝ Ленинский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Լենինսկի գյուղական համայնքի վարչական կենտրոնն է։
(9895) 1996 BR3

(9895) 1996 BR3, աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,25993 ա. մ., առավելագույնը մոտենում է 1,8783 ա. մ. հեռավորության վրա և հեռանում 2,6416 ա. մ.։ Արեգակի շուրջ մեկ ամբողջական պտույտ է կատարում 1240,91 երկրային օրվա ընթացքում, իր ուղեծրով շարժվելով միջինում 0,290109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9895) 1996 BR3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուսգետ (Շատախի գավառ)

Անվան այլ կիրառումների համար տե՛ս՝ Կուսգետ (այլ կիրառումներ)Կուսգետ, գյուղ Արևմտյան Հայաստանում, Բիթլիսի վիլայեթի Շատախի գավառակում։
XIX դարում ուներ մի քանի հարյուր տուն հայ բնակիչ։
Գյուղի տները գտնվում էին միմյանցից հեռու՝ մեծ փռված մեծ լեռան վրա։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սուսկին Յոլ

Սուսկին Յոլ (ռուս.՝ Сускин-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լյոկ Կեմ գետի ձախ ափին՝ 14 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075731
Կոդը ըստ հիդրոլոգիական հետազոտության (ՌԴ) — 103007573
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պլաուտիլա Բրիչչի

Պլաուտիլա Բրիչչի (իտալերեն՝ Plautilla Bricci, օգոստոսի 13, 1616(1616-08-13), Հռոմ, Պապական մարզ - 1705, Տրաստևերե, Հռոմ, Պապական մարզ), իտալական Վերածննդի դարաշրջանի իտալացի նկարիչ և ճարտարապետ։ Համարվում է աշխարհի առաջին կին ճարտարապետներից մեկը։


== Կենսագրություն ==
Պլաուտիլա Բրիչչին ծնվել է 1616 թվականի օգոստոսի 13-ին՝ Հռոմում։ Նրա կրթության մասին ոչինչ հայտնի չէ, բայց տեղեկություններ են պահպանվել, որ Պլաուտիլայի հայրը մտերիմ է եղել ժամանակի հայտնի նկարիչների և ճարտարապետների հետ։

Պլաուտիլա Բրիչչին հայտնի է դարձել շնորհիվ իր երկու ճարտարապետական ​​աշխատանքների, որոնք նա իր եղբոր՝ Բազիլիոյի հետ միասին, կատարել է վանահայր Էլպիդիո Բենեդետիի համար։ Նրա առաջին նախագիծը՝ Վիլլա Բենեդետտի (այժմ Վիլլա դել Վաշելո) Հռոմի Սուրբ Պանկրատիայի դարպասից ոչ շատ հեռու է, որի շինարարությունը սկսվել է 1663 թվականին և ավարտվել 1665 թվականին։ Բենեդետին պնդում էր, որ Պլաուտիլան եղբորը օգնում էր միայն կառույցի գեղարվեստական ձևավորման հարցում, բայց պահպանվել են փաստաթղթեր (էսքիզներ, պայմանագրեր), որոնցից պարզ է դարձել, որ Պլաուտիլան էր միայն ճարտարապետը։ Ա.Վ. Իպոլիտովը այդ ստեղծագործությունն անվանել է Պլաուտիլայի «անկրկնելի գլուխգործոց»՝ նկարագրելով այն հետեւյալ կերպ. «Շենքն արտաքինից այնքան անսովոր է, որ երբ տեսնում ես այն առաջին անգամ և դրա մասին ոչինչ չգիտես, լիովին վստահ ես լինում, որ այդ հուսախաբ ճարտարապետությունը մոդեռնի և Էկտոր Գիմարի ճաշակի ծնունդն է»։ Գուցե վիլլան իսկապես ստեղծվել է ֆրանսիական նմուշների հիման վրա։
Ըստ ամենայնի, Բենեդետտին չէր ցանկանում բացահայտ խոստովանել, որ ինքը որպես ճարտարապետ կնոջ է վարձել, բայց նա այնքան գոհ էր նրա աշխատանքից, որ նրան վստահեց մեկ այլ կարևոր նախագիծ՝ Սան Լուիջի դե Ֆրանչեզի եկեղեցու Սուրբ Լյուդովիկ մատուռի զարդարանքը։ Սուրբ Լյուդովիկոս մատուռը (ձախից երրորդը) տաճարում ամենաշքեղ զարդարանքներն ունի։ Պլաուտիլա Բրիչչիին է պատկանում նաև Սուրբ Լյուդովիկոսին պատկերող խորանը։ Այնուամենայնիվ, այս ստեղծագործության ավանդական ոճը շատ քիչ ընդհանրություններ ունի ճարտարապետության ոլորտում նկարչուհու ֆանտազիաների հետ։
Բրիչչին Սուրբ Լուկայի Ակադեմիայի անդամ էր, սակայն նրա որպես Ակադեմիայի անդամ ընդունման ամսաթիվն անհայտ է։ 1677 թվականին վանահայր Բենեդետին փոխանցել է նրան ողջ կյանքի օգտագործման համար կառուցած մի տուն։ Ըստ որոշ հետազոտողների, իր կյանքի վերջում նա վանական երդում է տվել, բայց դրա մասին վավերագրական վկայություն չկա։
Պլաուտիլա Բրիչչին մահացել է Հռոմում՝ 1705 թվականի դեկտեմբերի 13-ին։


== Ծանոթագրություններ ==


== Գրականություն ==
Carla Benocci Villa Il Vascello. — Erasmo Edizioni, 2012.
Consuelo Lollobrigida Plautilla Bricci: Pictura et Architectura Celebris. L'architettrice del Barocco Romano. — Milano: Gangemi editore, 2017. — 191 p.


== Արտաքին հղումներ ==
Olivier Michel. Dizionario Biografico degli Italiani (итал.). Treccani. (итал.). Treccani.
Կապուտաչիկը

Կապուտաչիկը (ռուս.՝ Синеглазка), խորհրդային նկարված մուլտիպլիկացիոն ֆիլմ, որը նկարահանվել է 1984 թվականին, ռեժիսոր Իվան Ակսենչուկի կողմից, ըստ ռուսական ժողովրդական հեքիաթի մոտիվների։
Երաժշտական-բանաստեղծական ֆիլմ է, որն ստեղծվել է ֆոլկլորի նյութի հիման վրա և ոճավորվել ըստ Պալեխյան նախշազարդերի։ Ֆիլմում ակնհայտ է սրբապատկերային ոճը. դա երևում է դեմքերի հակառակ ստվերներում, ինչպես նաև` ժայռերի պատկերման մեջ։ Պատմում է սիրո, հավատարմության և նվիրվածության մասին։


== Սյուժե ==
Ռուսաստանում ամառ է։ Աղջիկները և տղաները շուրջպար են բռնում։ Գեղեցկուհի Կապուտաչիկն սպասում է իր սիրելիին` Նիկիտուշկային, որը հեռավոր կողմերում իր հավատարիմ ձին է վարում։ Զմեյ Գորինիչը նրա դեմ կրակահերթ է բացում և կախարդական թակարդ է դնում։ Երբ Նիկիտան թակարդի մեջ էր ընկնում, Զմեյ Գորինիչը հասնում է Ռուսաստան, առաջարկում է գեղեցկուհի Կապուտաչիկին իր հետ ապրել հարուստ պալատաում և կրել թանկարժեք հագուստ, բայց մերժվում է։ Այդ ժամանակ Զմեյ Գորինիչը բարկանում է և ամեն ինչ այրում է։ Փրկվելով` Կապուտաչիկը խնդրում է գետակին իրեն ծառ դարձնել, իսկ Նիկիտային մի ճյուղը ցույց տալ։ Զմեյ Գորինիչը վերադառնում է քարանձավ, որտեղ նրան ծառայում են օձերն ու չղջիկները։ Իսկ Նիկիտան ազատվում է թակարդից և գնում է Զմեյ Գորինիչին գտնելու։ Ճանապարհին նա փրկում է կուղբիկին, թռչնակին և եղնիկին։ Իսկ նրանց ծնողները օգնում են Նիկիտային դժվար պահին։ Նիկիտան գտնում է Զմեյ Գորինիչին, մենամարտում է նրա հետ և հաղթում նրան։ Նա վերադառնում է Ռուսաստան, և այնտեղ նրան դիմավորում է գեղեցկուհի Կապուտաչիկը։


== Հեղինակներ ==


== Պարգևներ և մրցանակներ ==
1985՝ Մանկապատանեկան ֆիլմերի 15-րդ միջազգային կինոփառատոն Իտալիայում՝ «Բրոնզե անգղ» մրցանակ


== Վերաթողարկում ==
Ռուսաստանում 1990–ական թվականներին մուլտֆիլմը VHS ձևաչափով թողարկվել է Studio PRO Video և «Սոյուզ Վիդեո» ընկերությունների կողմից։


== Ծանոթագրություններ ==


== Արտաքին հղումներ ==
«Կապուտաչիկը» մուլտֆիլմը «Անիմատոր.ռու» կայքում
«Կապուտաչիկը» «Հայրենական կինոյի հանրագիտարան» կայքում
Վիսբյու

Վիսբյու (շվեդերեն՝ Visby), շվեդական Գոթլանդ կղզու գլխավոր քաղաքը և Գոթլանդ լենի վարչական կենտրոնը։ Ամենալավ պահպանված միջնադարյան քաղաքը Սկանդինավիայում, որը զբոսաշրջային կենտրոն է, ինչպես նաև՝ Համաշխարհային ժառանգության հուշարձան։


== Պատմություն ==
Դեռևս 12–րդ դարում, սաքսոնական դուքս Հենրիխ Լևը հասկացավ, որ Լյուբեկից դեպի արևելք՝ մորթեղենով և մեղրամոմով հարուստ Նովգորոդ տանող ճանապարհը կարող են անցնել միայն Գոթլանդ կղզու և իր մետրոպոլիտ Վիսբյուի միջով։ Այն գերմանացիների համար ծառայում էր որպես ցատկահարթակ դեպի ռուսական շուկա, որտեղից, համաձայն 1161 թվականի պայմանագրի, նորեկ–եկվորները ստիպված էին խաղաղ կերպով դուրս մղել գոթլանդցիներին։
1282 թվականից մինչև 1470 թվականը քաղաքը մտնում էր Հանզայական առևտրային միության մեջ և մինչև Լյուբեկի ծաղկումը եղել է կարևորագույն կենտրոն նրա առևտրային գործունեության համար։
1361 թվականին դանիացի արքա Վալդեմար IV Ատտերդագի զորքերը նվաճել են քաղաքը։ Այնուհետև այն բազմիցս ավերվել է ծովահենների ու գերմանացիների կողմից։
Համաձայն Բրեմսեբրուսկի խաղաղության պայմանագրի (ըստ որի 1645 թվականին ավարտվեց դաջնիա–շվեդական պատերազմը) քաղաքը կրկին անցել է Շվեդիային։
1808 թվականին ռուսական զորքերը երկու ամսով պաշարել են այն։


== Տեսարժան վայրեր ==

Քաղաքում պահպանվել են միջնադարյան եկեղեցիներ և 3,4 կմ երկարությամբ 12-14–րդ դարերի 44 աշտարակներով քաղաքային պարիսպ (շվեդերեն՝ Ringmuren), որy, ըստ պահպանվածության աստիճանի, նմանը չունի Հյուսիսային Եվրոպայում։
20-րդ դարի սկզբին պատահաբար հայտնաբերվել են զինվորների զանգվածային գերեզմաններ (1186 մարդ երեք եղբայրական գերեզմաններում), ովքեր զոհվել են դանիա–շվեդական ճակատամարտում, որը տեղի է ունեցել 1361 թվականի հուլիսի 27–ին Վիսբյուի մոտ։ Հետագա երկարատև հնագիտական հետազոտությունների նյութերը, ինչպես նաև 14–րդ դարի կեսերին պաշտպանական զրահների եզակի համալիրների վերակառուցումը, 1939-1940 թվականներին հրատարակվել է երկհատորում, որը դարձել է միջնադարյան ռազմական հնագիտության դասական ձեռնարկ։

Պահպանվել է rուսական բակ (1680), որի նկուղային մասում 1971 թվականին շվեդ հնագետները գտել են 12-13–րդ դարերի ռուսական եկեղեցու հիմք։ Տեսարժան վայրերից են նաև Վիսբյուի մայր տաճարը և Գոթլանդի հնագիտական թանգարանը։


== Մշակույթ և արվեստ ==
Շվեդ հեղինակ Մարի Յունգստեդտը ստեղծել է ինը դետեկտիվ վեպ Գոթլանդ կղզու վեաբերյալ։ Գլխավոր հերոսը ԴՍ Անդերս Կնուտասն է, որը Վիսբյուում հիմնել է ոստիկանության շտաբ։ Վեպերում կան բազմաթիվ նկարագրական հատվածներ քաղաքի և կղզու մասին։
Հայաո Միյաձակին նշել է, որ Վիսբյու քաղաքի համար հիմնական վիզուալ ներշնչման աղբյուրը Կիկիի առաքման ծառայությունն է, այլ վայրերի տարրերով, ինչպիսին է Ստոկհոլմը։
1971 թվականին Ինգմար Բերգմանը Բիբի Անդերսոնի, Մաքս ֆոն Սյուդովի և Էլլիոտ Գուլդի հետ Վիսբյուում նկարահանել է «Հպումը» (1971) (Beröringen) ֆիլմը ։
Վիսբյուն «Բալթիկ Կենտոն»–ի գրողների և թարգմանիչների, ինչպես նաև Վիսբյու Միջազգային կենտրոնի կոմպոզիտորների տունն է։


== Բնակչություն ==


== Պատկերասրահ ==
Պատմություն
		
		
		
Հիմնական տեսարժան վայրեր
		
		
		
Ընդհանուր տեսքը
		
		
		
		
Վիսբյուի նավահանգիստը


== Ծանոթագրություններ ==


== Արտաքին հղումներ ==
Gotlanti.fi (ֆին.)
Բալթյան տնտեսական հրաշքը (գերմ.)
Փախուստ (2009, հեռուստասերիալ)

Փախուստ, 2009 թվականին նկարահանված հայկական հեռուստասերիալ, ST Production ստուդիաի կողմից։


== Դերերում ==
Նարեկ ԲավեյանԱշոտ ԱդամյանԱբել ԱբելյանԱլեն Սիմոնյան Արսեն Մելիքսեթյան Լիաննա Թևոսյան Արծրուն Հարությունյան Ալեքսանդրա Սամոյլենկո Մնացական Հովհաննիսյան Մխիթար Մելքոնյան Վալերա Թումասյան Արմեն Պետրոսյան Արևիկ Սանթրոսյան Վահե Հովսեփյան Գագիկ Գրիգորյան Կարեն Գրիգորյան Վարդան Մամիկոնյան Ռոլանդ Պողոսյան Աշիկ Կիրակոսյան Մարտա Բադիկյան


== Ծանոթագրությունենր ==